**ZMLUVA NA DODANIE TOVARU A POSKYTNUTIE SLUŽIEB**

uzavretá v zmysle § 269 ods. 2 nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Článok I.**

**Zmluvné strany**

**obchodné meno/názov:**

**sídlo/miesto podnikania:**

**štatutárny orgán:**

**IČO:**      

**IČ DPH:**

**DIČ:**

**bankové spojenie:**

**IBAN:**

**BIC kód:**

**Zapísaný v OR / ŽR:**

**vecne zodpovedný:**      

**kontakt – tel., e-mail:**

(ďalej len „dodávateľ“)

**a**

**názov: Slovenská inovačná a energetická agentúra**

**sídlo:** Bajkalská 27, 827 99 Bratislava

**štatutárny orgán:** JUDr. Svetlana Gavorová, generálna riaditeľka

**IČO:**  00002801

**IČ DPH:** SK2020877749

**DIČ:** 2020877749

**bankové spojenie:** Štátna pokladnica

**IBAN:** ..................................................

**BIC kód:** ..................................................

**právna forma:** štátna príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znenínadväzujúcich rozhodnutí

**vecne zodpovedný:** ..................................................

**kontakt – tel., e-mail:** tel.:...........................................

e-mail: ......................................

(ďalej len „objednávateľ“)

(objednávateľ a dodávateľ ďalej spolu označovaní aj ako „zmluvné strany“)

**Preambula**

1. Táto zmluva na dodanie tovaru a poskytnutie služieb (ďalej len „zmluva“) je výsledkom verejného obstarávania na dodanie tovaru a poskytnutie služieb uskutočneného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní). Na obstaranie predmetu tejto zmluvy bol použitý postup zadávania zákazky podľa § 117 zákona o verejnom obstarávaní, ktorý vyhlásil objednávateľ pod číslom NZ 2917.
2. Dodávateľ vyhlasuje, že
3. sa oboznámil a preskúmal všetky podmienky a okolnosti súvisiace s realizáciou predmetu tejto zmluvy,
4. predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícií, je schopný ho vykonať riadne, kompletne a na požadovanej odbornej úrovni v súlade s touto zmluvou a všeobecne záväznými právnymi predpismi.

**Článok II.**

**Predmet zmluvy**

1. Dodávateľ sa zaväzuje pre objednávateľa dodať tovar - multifunkčné zariadenie s finišerom (ďalej spolu len „tovar“) a poskytnúť mu konzultačné a poradenské služby (ďalej spolu len „služby“) podľa špecifikácie uvedenej v Prílohe č. 1 tejto zmluvy, ktorá tvorí neoddeliteľnú súčasť tejto zmluvy (tovar a služby ďalej spolu len „predmet zmluvy“).
2. Dodaný tovar musí byť kompatibilný s existujúcou informačno-komunikačnou technológiou a informačnými systémami objednávateľa v zmysle technickej špecifikácie uvedenej v Prílohe č. 1 tejto zmluvy.
3. Dodávateľ sa zaväzuje pripraviť pre maximálne 30 zamestnancov objednávateľa dve úvodné školenia v trvaní minimálne 60 minúť spočívajúce v osvojení zručností pri používaní predmetu zákazky. Školenia sa budú realizovať v priestoroch objednávateľa v termíne do 14 dní od nadobudnutia účinnosti tejto zmluvy.
4. Dodávateľ sa zaväzuje poskytovať telefonické poradenstvo počas záruky v zmysle čl. VI bod 3 - tzv. hotline linka v pracovných dňoch v čase od 9:00 hod. do 17:00 hod. na tel. čísle      .
5. Objednávateľ sa na základe tejto zmluvy zaväzuje zaplatiť dodávateľovi kúpnu cenu podľa podmienok uvedených v tejto zmluve. Objednávateľ je tiež povinný poskytnúť dodávateľovi nevyhnutnú súčinnosť potrebnú k splneniu záväzkov dodávateľa podľa tejto zmluvy.

**Článok III.**

**Čas, miesto a spôsob dodania tovaru**

1. Dodávateľ je povinný dodať dohodnutý tovar na adresu Slovenskej inovačnej a energetickej agentúry, Trnavská cesta 100, Bratislava. Prevzatie a odsúhlasenie tovaru bude doložené písomným preberacím protokolom o prevzatí tovaru, podpísaným oboma zmluvnými stranami, v ktorom bude uvedený rozpis dodaného tovaru s uvedením dátumu dodania.
2. Dodávateľ sa zaväzuje dodať objednávateľovi tovar v dohodnutom mieste dodania do 15 dní odo dňa nadobudnutia účinnosti tejto zmluvy, a to v pracovný deň v čase medzi 9.00 - 15.00 hod. Presný deň a hodinu dodania tovaru oznámi dodávateľ objednávateľovi písomne (e-mailovou správou) alebo telefonicky aspoň 3 pracovné dni vopred.
3. Dodávateľ sa zaväzuje dodať objednávateľovi tovar spolu s užívateľskou dokumentáciou a ďalšími dokladmi, ktoré sú potrebné na prevzatie a užívanie tovaru (ďalej len „doklady“). Dodávateľ sa zaväzuje odovzdať objednávateľovi doklady pri dodaní tovaru.

1. Tovar sa považuje sa prevzatý podpisom preberacieho protokolu zo strany oprávneného zástupcu dodávateľa a objednávateľa.

**Článok IV.**

**Cena a platobné podmienky**

1. Zmluvné strany sa v súlade so zákonom č. 18/1996 Z. z. o cenách a vyhláškou MF SR č. 87/1996 Z. z., ktorou sa vykonáva zákon NRSR č. 18/1996 Z. z. o cenách dohodli na kúpnej cene za predmet zmluvy nasledovne:

- kúpna cena za predmet zmluvy       EUR

- DPH 20%       EUR

- kúpna cena za predmet vrátane DPH       EUR

(spolu slovom       EUR)

Podrobná špecifikácia ceny za predmet zmluvy je uvedená v Prílohe č. 2 tejto zmluvy, ktorá tvorí neoddeliteľnú súčasť tejto zmluvy.

1. Cena za predmet zmluvy podľa bodu 1. tohto článku je cena konečná a nie je možné ju zvýšiť. Táto kúpna cena zahŕňa cenu tovaru vrátane ceny za poskytnutie súvisiacich služieb, ako aj všetky ostatné náklady súvisiace s dodaním tovaru objednávateľovi, najmä dodanie tovaru vrátane odvozu obalov, recyklačného poplatku a cla.
2. Dodávateľ berie na vedomie, že objednávateľ neposkytuje preddavok ani zálohovú platbu na predmet kúpy.
3. Zmluvné strany sa dohodli, že dohodnutá kúpna cena bude objednávateľom uhradená na základe faktúry, ktorú je dodávateľ oprávnený vystaviť po dodaní tovaru a podpísaní preberacieho protokolu zo strany oprávneného zástupcu dodávateľa a objednávateľa. Lehota splatnosti faktúry podľa tejto zmluvy je 30 dní odo dňa jej doručenia objednávateľovi.
4. Objednávateľ uhradí dohodnutú kúpnu cenu za predmet zmluvy na základe faktúry vystavenej dodávateľom, ktorá musí spĺňať všetky náležitosti účtovného odkladu v zmysle platných právnych predpisov, pričom prílohou faktúry musí byť preberací protokol podpísaný oprávneným zástupcom dodávateľa a objednávateľa. V opačnom prípade má objednávateľ právo faktúru vrátiť dodávateľovi na doplnenie alebo opravu. Nová lehota splatnosti faktúry začína plynúť od doručenia opravnej alebo doplnenej faktúry objednávateľovi. Po dobu vybavovania reklamácie faktúry uplatnenej objednávateľom nie je objednávateľ v omeškaní s úhradou fakturovanej sumy a dodávateľ nemá nárok na úhradu úroku z omeškania v zmysle čl. VII bod 2. tejto zmluvy.
5. Úhrada faktúry sa vykoná bezhotovostným prevodom na účet dodávateľa.
6. Kúpna cena za predmet zmluvy sa považuje za uhradenú dňom jej pripísania na účet dodávateľa.
7. V prípade, ak dodávateľ ku dňu podpisu tejto zmluvy nie je platiteľom DPH, avšak po jej podpísaní sa ním stane, nemá nárok na zvýšenie ceny tovaru o hodnotu DPH.

**Článok V.**

**Nadobudnutie vlastníckeho práva a prechod nebezpečenstva škody**

Okamihom prevzatia tovaru objednávateľom na základe preberacieho protokolu prechádza na objednávateľa nebezpečenstvo škody na tovare, ako aj vlastnícke právo.

**Článok VI.**

**Záruka a zodpovednosť za vady**

1. Dodávateľ v plnom rozsahu zodpovedá za dodržanie špecifikácie predmetu zmluvy uvedenej v Prílohe č. 1 tejto zmluvy, ďalej za kvalitu, akosť a riadne dodanie predmetu zmluvy.
2. Dodávateľ zodpovedá za vady, ktoré má dodaný tovar v okamihu odovzdania tovaru objednávateľovi a za vady, ktoré sa vyskytnú po prevzatí tovaru v záručnej dobe.
3. Dodávateľ zodpovedá za vady služieb spočívajúce v nedostatočnom rozsahu poskytnutých služieb a/alebo nedostatočnej kvalite poskytnutých služieb.
4. Dodávateľ poskytuje na dodaný predmet tejto zmluvy záruku po dobu 24 mesiacov. Dodávateľ sa zaväzuje realizovať pravidelné prehliadky multifunkčného zariadenia minimálne dvakrát do roka, a to spravidla v termíne k 15.01. a 15.07. príslušného kalendárneho roka. Pravidelná prehliadka bude v trvaní minimálne 30 minút a oprávnená osoba bude testovať najpoužívanejšie funkcie multifunkčného zariadenia v  prítomnosti oprávnenej osoby objednávateľa.
5. Záručná doba začína plynúť dňom podpísania preberacieho protokolu o prevzatí predmetu zmluvy oprávnenými zástupcami oboch zmluvných strán.
6. Plynutie záručnej doby sa preruší dňom uplatnenia práva objednávateľa na odstránenie vád, a to doručením písomnej (vrátane e-mailu) reklamácie dodávateľovi. Záručná doba plynie ďalej po odstránení vady nasledujúcim dňom po podpísaní písomného protokolu o vyriešení reklamácie oboma zmluvnými stranami.
7. Objednávateľ je povinný vady tovaru (zjavné alebo skryté) bez zbytočného odkladu po ich zistení dodávateľovi písomne oznámiť najneskôr však do uplynutia záručnej doby; inak právo zo zodpovednosti za tieto vady zaniká. V oznámení o vadách tovaru musí objednávateľ vady špecifikovať a uviesť, aký nárok z vád uplatňuje.
8. Dodávateľ sa zaväzuje zistené vady odstrániť na vlastné náklady, a to bez zbytočného odkladu, najneskôr však do piatich dní od doručenia oznámenia o vadách alebo vo výnimočných prípadoch v inej lehote písomne dohodnutej medzi zmluvnými stranami, inak je objednávateľ oprávnený od zmluvy odstúpiť.
9. V prípade neodstránenia vady reklamovaného tovaru v lehote podľa článku VI bod 7. tejto zmluvy, je dodávateľ povinný zaplatiť objednávateľovi zmluvnú pokutu vo výške 0,05 % z ceny tovaru (vrátane DPH), vo vzťahu ku ktorému bola uplatnená reklamácia, a to za každý aj začatý deň omeškania, a to odo dňa omeškania až do vybavenia reklamácie odstránením reklamovanej vady tovaru.
10. Dodávateľ nezodpovedá za vady tovaru, ktoré preukázateľné vznikli v dôsledku nasledovných skutočností:
11. tovar bol používaný v rozpore s podmienkami uvádzanými výrobcom v dokladoch odovzdaných objednávateľovi zo strany dodávateľa,
12. tovar bol poškodený požiarom, výbuchom, zatopením alebo inou živelnou udalosťou.
13. Dodávateľ nezodpovedá za vady poskytnutých služieb, o ktorých objednávateľ v čase poskytnutia služby vedel alebo s prihliadnutím na okolnosti, za ktorých bola služba poskytnutá, musel vedieť a on svojím konaním takéto poskytnutie služby akceptoval.
14. V ostatných prípadoch neupravených touto zmluvou sa zmluvné strany budú riadiť ustanoveniami § 422 a nasl. Obchodného zákonníka.

**Článok VII.**

**Zmluvná pokuta**

1. V prípade omeškania dodávateľa s dodaním tovaru alebo poskytnutím služby podľa prvej vety čl. II bod 2 tejto zmluvy, má objednávateľ voči dodávateľovi nárok na zmluvnú pokutu vo výške 0,05 % z celkovej ceny tovaru (vrátane DPH), s dodaním ktorého je dodávateľ v omeškaní alebo poskytnutím služby, a to za každý aj začatý deň omeškania, a to odo dňa omeškania až do doby dodania tovaru.
2. V prípade omeškania objednávateľa s úhradou faktúry má dodávateľ právo fakturovať objednávateľovi úrok z omeškania vo výške 0,05 % z dlžnej sumy za každý deň omeškania.
3. Zaplatením zmluvnej pokuty nie je dotknutý nárok objednávateľa na náhradu škody a jeho právo odstúpiť od tejto zmluvy.
4. Uplatnením zmluvnej pokuty nie je dotknutý nárok poškodenej zmluvnej strany na náhradu škody presahujúcej zmluvnú pokutu.

**Článok VIII.**

**Zodpovednosť za škody**

1. Dodávateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov okrem prípadov vyššej moci.
2. Pre účely tejto zmluvy sa za vyššiu moc považujú prípady, ktoré nie sú závislé ani ich nemôžu nijak ovplyvniť zmluvné strany, napr. živelné pohromy (požiar, záplavy) a pod.

**Článok IX.**

**Doba platnosti a zánik zmluvy**

1. Zmluva zaniká splnením záväzkov zmluvných strán podľa tejto zmluvy.
2. Dodávateľ je oprávnený písomne odstúpiť od tejto zmluvy v prípade, ak objednávateľ neuhradí dodávateľovi kúpnu cenu za predmet zmluvy do 30 dní po uplynutí dohodnutej lehoty splatnosti.
3. Objednávateľ je oprávnený písomne odstúpiť od tejto zmluvy v prípade, ak je dodávateľ viac ako 30 dní v omeškaní s dodaním tovaru alebo poskytnutím služby podľa čl. II bod 1 tejto zmluvy. Objednávateľ je oprávnený odstúpiť od zmluvy i v ďalších prípadoch stanovených touto zmluvou.
4. Odstúpenie od tejto zmluvy je účinné dňom doručenia písomného oznámenia o odstúpení druhej zmluvnej strane. Odstúpením od zmluvy nie je dotknutý nárok poškodenej zmluvnej strany na náhradu škody (presahujúcu výšku zmluvnej pokuty) a prípadnú zmluvnú pokutu dohodnutú v zmysle tejto zmluvy.
5. V prípade odstúpenia od zmluvy sú zmluvné strany povinné v lehote jedného mesiaca od zániku zmluvy vysporiadať svoje zmluvné záväzky.

1. Zmluvu možno ukončiť aj písomnou dohodou zmluvných strán, a to ku dňu uvedenému v predmetnej písomnej dohode.

**Článok X.**

**Ostatné ustanovenia**

1. Dodávateľ je povinný strpieť výkon kontroly, auditu a overovania oprávnenými orgánmi a inštitúciami, ktoré budú súvisieť s dodávaným predmetom zákazky a je povinný tiež poskytnúť oprávneným osobám všetku potrebnú súčinnosť.
2. Písomnosti podľa tejto zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od tejto zmluvy a výpoveď tejto zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej zmluvnej strany o prijatí písomnosti (elektronickými prostriedkami alebo faxom), inak sa tieto písomnosti považujú za nedoručené.
3. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich niektorý z účastníkov tejto zmluvy neprevezme na adrese uvedenej v tejto zmluve alebo na korešpondenčnej adrese písomne oznámenej účastníkom zmluvy, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.

**Článok XI.**

**Záverečné ustanovenia**

1. Právne vzťahy neupravené touto zmluvou sa spravujú príslušnými ustanoveniami Obchodného zákonníka a ostatnými právnymi predpismi platnými v Slovenskej republike.
2. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR kupujúcim v súlade s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v spojení s ustanovením § 47a zákona č. 40/1964 Zb. Občiansky zákonník.
3. Ak bude akékoľvek ustanovenie tejto zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení tejto zmluvy zostane nedotknutá. V takomto prípade sa zmluvné strany tejto zmluvy dohodli, že uzatvoria dodatok k zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto zmluvy, pri rešpektovaní nových faktov, bez ujmy pre obidvoch účastníkov zmluvy.
4. Zmluvné strany vyhlasujú, že akékoľvek nezhody pri realizácii tejto zmluvy budú prednostne riešené vzájomnými rokovaniami. Pokiaľ sa nedohodnú, obrátia sa na vecne a miestne príslušný súd v Slovenskej republike.
5. Všetky ďalšie zmeny a doplnky tejto zmluvu budú vyhotovené formou písomných očíslovaných dodatkov podpísaných oprávnenými zástupcami účastníkov zmluvy. K návrhom dodatkov sa účastníci zmluvy zaväzujú vyjadriť v lehote 7 dní odo dňa doručenia návrhu dodatku druhému účastníkovi zmluvy.
6. Táto zmluva je vyhotovená v troch rovnopisoch, z ktorých každá má platnosť originálu. Objednávateľ obdrží dva rovnopisy a dodávateľ jeden rovnopis.
7. Túto zmluvu uzatvárajú zmluvné strany slobodne, vážne, určite a zrozumiteľne a na znak súhlasu s jej obsahom pripájajú svoje vlastnoručné podpisy.

V       dňa       V Bratislave dňa .........

**Dodávateľ: Objednávateľ:**

.....................…......................... ......................................................

**Slovenská inovačná a energetická agentúra**

      JUDr. Svetlana Gavorová

      generálna riaditeľka

Prílohy:

Príloha č. 1 – Podrobná špecifikácia predmetu zmluvy

Príloha č. 2 – Výpis z obchodného/živnostenského registra

Príloha č. 1 – Podrobná špecifikácia predmetu zmluvy

**Názov zákazky: *Dodanie a montáž multifunkčného zariadenie s finišerom***

**Funkčná špecifikácia**

**predmetu Zmluvy:** Multifunkčné zariadenie s finišerom, na účely zabezpečenia čiernobielej a farebnej tlače, kopírovania, skenovania a tvorby brožúr pre potreby verejného obstarávateľa a súvisiacich služieb.

Zariadenie musí byť kompatibilné s existujúcou informačno-komunikačnou technológiou a informačnými systémami (sú uvedené v technickej špecifikácii). Verejný obstarávateľ požaduje konzultácie a poradenstvo súvisiace s dodaným tovarom, zaškolenie obsluhy, záručný servis pre dodané zariadenie. Dodanie tovaru je vrátane odvozu obalov, recyklačného poplatku, cla a pod.

**Technická špecifikácia predmetu zákazky:**

**Laserová farebná multifunkčná tlačiareň pre formát papiera A3/A4.**

|  |  |  |  |  |
| --- | --- | --- | --- | --- |
| **Technické vlastnosti** | **Jednotka** | **Minimum** | **Maximum** | **Presne** |
| Multifunkčná tlačiareň s finišerom: | ks | - | - | 1 |
| Maximálne mesačné zaťaženie: | počet strán | 100 000 | - | - |
| Odporúčané mesačné zaťaženie: | počet strán | 50 000 | - | - |
| Pamäť: | GB | 2 | - | - |
| HDD: | GB | 160 | - | - |
| Rýchlosť tlače a kopírovania (farebná) | počet strán A4 / minútu | 60 | - | - |
| Rýchlosť tlače a kopírovania (čiernobiela) | počet strán A4 / minútu | 70 | - | - |
| Podávač; obojstranný automatický podávač originálov, | počet listov papiera A4/A3 ( 80g/m2) | 100 | - | - |
| Rozlíšenie tlače: | dpi | 1 200 horizontálne x 1200 vertikálne |  |  |
| **Technické vlastnosti:** | **Hodnota / charakteristika** | | | |
| Technológia tlačiarne: | laserová; farebná | | | |
| Funkcie: | kopírovanie, skenovanie, tlač, farebné skenovanie, tvorba brožúr, V1 skladanie, dierovanie na 2 aj na 4 otvory | | | |
| Farba: | farebné kopírovanie, farebná tlač, farebné skenovanie, tvorba farebných brožúr | | | |
| Mobilita: | multifunkčné zariadenie a finišer musia byť vybavené kolieskami na presun zariadenia | | | |
| Tonery: | súčasťou dodávky musí byť kompletná plnohodnotná sada tonerov | | | |
| Duplexná jednotka: | automatická duplexná tlač a kopírovanie | | | |
| Tlačový jazyk: | PCL 6, Adobe PostScript Level 3, | | | |
| Kompatibilita s operačnými systémami: | Windows 2000 / XP / XP 64 bit / Vista / Vista 64bit / 7 / 8 /7 64bit / 8 64bit / Server 2003 / Server 2003 64bit / Server 2003 R2/ Server 2003 R2 64bit / Server 2008 / Server 2008 64bit / Server 2008 R2/ Server 2008 R2 64bit / Linux , alebo vyššie (Server 2012 ap.) | | | |
| Rozhrania: | minimálne USB 2.0, Ethernet 10/100/1000 Mbps | | | |
| Vstup papiera: | univerzálny zásobník na minimálne 2000 listov 80g/m2 A3, A4, A5, Letter | | | |
| Formát a gramáž papiera: | |  | | --- | | univerzálny zásobník papiera: 52 - 256 g/m2; použiteľné formáty minimálne A3, A4, A5, Letter; | | duplexná jednotka: podporovaná gramáž papiera minimálne v rozsahu 60 - 200 g/m2 | | | | |
| Výstup papiera/ dokončovanie: | vyššie dokončovacie zariadenie na tvorbu brožúr s jednoduchým skladom a do V1 z min. 15 matných listov, vonkajší finišer so zošívaním matných a natieraných médií min. 50 listov, s celkovou kapacitou finišera minimálne 3000 listov A4 (80g/m2) a s výstupným zásobníkom na minimálne dve priehradky, kde má aspoň jedna minimálnu kapacitu 1000 listov A4 (80g/m2), ručný podávač a zásobník na A3 (80g/m2) ; dierovanie 2 alebo 4 otvory | | | |
| Funkcie skenovania: | skenovanie: do emailu (SMTP), FTP, SMB, USB Host, sieťový TWAIN, automatický duplexný podávač dokumentov (DADF)  Minimálna rýchlosť skenovania: 60 orig./min (pri rozlíšení minimálne 100 dpi a formáte papiera A4)  Formát výstupu: TIFF, JPEG, PDF, Kompaktné PDF, Prehľadávateľné PDF (voliteľne), XPS  High compression PDF/XPS | | | |
| Funkcie kopírovania: | súvislé kopírovanie: minimálne v rozsahu 1-1999 kópií  Zoom: minimálne v rozsahu 25-400 % po 1 % krokoch | | | |
| Bezpečnosť: | prístup k funkciám tlač, skenovanie a kopírovanie cez PIN a/alebo bezkontaktné karty, filtrovanie IP/Mac, SNMP V 3.0, TPM, zabezpečená tlač, systém správy prístupu používateľov | | | |
| Možnosti rozšírenia: | možnosť doplnenia o USB čítačky pre identifikáciu užívateľov pomocou bezkontaktných kariet;  manažment prístupov s riadením prístupu bezkontaktnými kartami, zabezpečenou tlačou s možnosťou vyzdvihnutia tlače kdekoľvek, ak niektoré zariadenie nie je dostupné | | | |
| Záruka: | minimálne 24 mesiacov od dátumu prevzatia, pokiaľ je to technicky možné, je realizovaná u zákazníka | | | |
| **Ďalšie požadované funkcionality zariadenia:** | | | | |
| Riadenie a optimalizácia nákladov | Automatické generovanie a zasielanie reportov o nákladovosti a využití tlačového prostredia.  Rozúčtovanie nákladov na úroveň zariadenia, užívateľa a nákladového strediska.  Reporty musia obsahovať aj tlačové objemy realizované na sieťových a lokálnych tlačiarňach. | | | |
| Bezpečnosť a overenie užívateľov | Informácie o užívateľoch, nákladových strediskách a bezpečnostných roliach musia byť synchronizované so systémom Active Directory.  Použitie zariadenia musí byť blokované centrálnym systémom. Pre použitie zariadenia je požadované overenie užívateľa  Overenie užívateľa je možné pomocou bezkontaktnej karty alebo alternatívne pomocou PIN alebo doménového mena a hesla.  Podpora bezkontaktných kariet pracujúcich na frekvenciách 13,56Mhz a 125kHz, podpora EM4100, EM4102, EM4200, IS014443A, IS014443B, IS018092.  Riadenie prístupu užívateľa k funkciám zariadenia. Oprávnenia sa musia aplikovať na farebné výstupy, komunikačné funkcie a použitie USB pamäťových médií. | | | |
| Tlač: | Zabezpečená tlač až po autorizácii užívateľa na zariadení.  Tlačový proces bez prenosu úloh cez akýkoľvek server (SERVER-LESS)  Jedna tlačiareň na klientskej stanici pre tlač na všetkých zariadeniach v systéme.  Zadávanie tlačových úloh cez email, webový portál alebo aplikáciu. | | | |
| Skenovanie | Skenovanie s dodatočným spracovaním skenovaného obrazu – OCR rozpoznávanie textu, čiarových kódov a určených textových zón v rámci dokumentu.  Skenovanie s prevodom obrazu do formátu prehľadávateľného PDF a editovateľných formátov MS Word a MS Excel.  Skenovanie do emailu a adresára prihláseného užívateľa bez potreby zadávania/vyberania cieľovej destinácie. | | | |